﻿ TINERII – GRUP EXPUS RISCULUI DE EXCLUZIUNE SOCIALĂ: ANALIZAREA FACTORILOR CARE LE ÎNGREUNEAZĂ SITUAŢIA ⎢1 ŞI ÎN EDUCAŢIE PE PIAŢA MUNCII IONELA IONESCU rticolul de faţă se concentrează pe prezentarea/analizarea unor factori care îngreunează incluziunea socială a tinerilor, precum Aşi a măsurilor şi intervenţiilor-suport oferite acestei categorii vulnerabile. Incluziunea socială a tinerilor face referire la un proces care încearcă să asigure sprijinul necesar realizării potenţialului oricărei persoane, indiferent de experienţa sau circumstanţele în care-şi desfăşoară viaţa. Pentru o susţinere a participării active a tinerilor la viaţa socio-economică, culturală şi politică, trebuie să se asigure oportunităţi deopotrivă de acces la educaţie, ocupare şi condiţii de viaţă decente. În cele ce urmează ne vom opri asupra a două dintre domeniile de acţiune a incluziunii sociale la tineri, la educaţie şi ocupare, dar şi la prezentarea situaţiei tinerilor post-instituţionalizaţi. , ocupare, educaţie, post- Cuvinte-cheie: tinerii, incluziune socială instituţionalizare, probleme specifice. INTRODUCERE Prezentul articol prezintă problemele specifice tinerilor (în domeniul educaţiei, al ocupării, precum şi situaţia tinerilor postinstituţionalizaţi), legislaţia românească dedicată tinerilor şi vine cu prezentarea unor moduri de soluţionare a problemelor cu care această categorie se confruntă. De asemenea, se focusează pe tineri, deoarece aceştia sunt o categorie de persoane care reprezintă o resursă importantă atât pentru prezentul unei ţări, cât şi pentru viitorul acesteia. Conform legii 350/2006, art. 2, în categoria tinerilor sunt incluşi acei „cetăţeni cu vârsta cuprinsă între 14 şi 35 de ani”. Adresa de contact a autorului: Ionela Ionescu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: i.ionela.ionescu@gmail.com 1 Prezentul articol are la bază studiul „Evaluarea impactului și eficacității măsurilor și intervențiilor suport oferite persoanelor supuse riscului de excluziune socială”. În cadrul acestui raport autorul a realizat analiza adresată tinerilor (Capitolul: Tineri). Raportul de cercetare a fost scris în cadrul proiectului „Incluziv pentru piaţa muncii” ID 143249, implementat de către Asociaţia pentru Dezvoltare şi Promovare Socio-Economică Catalactica în perioada 2014–2015. Proiectul a fost cofinanțat din Fondul Social European prin Programul Operaţional Sectorial Dezvoltarea Resurselor Umane (POSDRU). CALITATEA VIEŢII, XXVIII, nr. 1, 2017, p. 75–104 76 IONELA IONESCU 2 Potrivit Strategiei naţionale privind incluziunea socială şi reducerea sărăciei (2014–2020) „tinerii înregistrează cea de-a doua rată a sărăciei ca mărime, fiind principalul grup afectat de criza economică”. În plus, analizăm această categorie de persoane vulnerabile deoarece, din punct de vedere al incluziunii pe piaţa muncii, numărul tinerilor care intră pe piaţa muncii în primul an după absolvire este relativ redus. Excluziunea socială este un fenomen care efecte asupra mai multor dimensiuni, asupra educaţiei, accesului la piaţa muncii, asupra reţelelor sociale şi a interacţiunii sociale etc. Din punct de vedere sociologic, excluziunea socială „se concentrează pe dificultăţile, barierele care previn îmbunătăţirea circumstanţelor de viaţă ale grupurilor dezavantajate, generând o perpetuare a inegalităţilor sociale” (Moisă, 2012). Excluziune socială include dimensiunea sărăciei, nu numai din punct de vedere al deprivării economice a tinerilor, cât şi din punct de vedere nonmaterial (ex: înregistrarea efectelor educaţiei). Ca efect al acestui fenomen, se poate analiza dinamica marginalizării sociale, economice, politice. Astfel că excluziunea socială a tinerilor ar putea produce daune pe termen lung asupra condiţiilor de viaţă, participării sociale şi economice, a vieţii sentimentale sau asupra stării de sănătate asupra acestei categorii. La nivelul Uniunii Europene, principalii determinanţi ai excluziunii sociale îşi au originea în inegalităţile sociale, cum ar fi: obstacole în calea accesului la educaţie şi formare profesională de calitate, asigurarea locurilor de muncă adecvate, întâmpinarea de practici şi atitudini discriminatorii, precum şi existenţa unor situaţii în care sunt subiecţii unor procese de excludere bazate pe reşedinţă şi/sau cetăţenie (Paolini, 2014: 17). Procesul de incluziune socială, conform legislaţiei româneşti în vigoare, reprezintă „ansamblul de măsuri şi acţiuni multidimensionale din domeniile protecţiei sociale, ocupării forţei de muncă, locuirii, educaţiei, sănătăţii, informării-comunicării, mobilităţii, securităţii, justiţiei şi culturii, destinate combaterii excluziunii sociale şi asigurării participării active a persoanelor la toate aspectele economice, sociale, . culturale şi politice ale societăţii”2 Cât priveşte incluziunea socială a tinerilor, aceasta face referire la un proces care încearcă să asigure suportul necesar realizării potenţialului oricărei persoane, indiferent de experienţa sau circumstanţele în care-şi desfăşoară viaţa. Ne referim aici în principal, dar nu numai, la incluziunea din perspectiva economică/ocuparea pe piaţa muncii. Dar este necesară o incluziune a tinerilor la toate nivelurile vieţii, prin reducerea inegalităţii şi o creştere a coeziunii sociale. Stimularea educaţiei şi formării, oferind oportunităţi concrete pentru integrarea pe piaţa muncii, combaterea practicilor discriminatorii prin crearea de oportunităţi pentru o incluziune reală, şi proiectarea unor acţiuni care nu sunt legate de cerinţele formale ale cetăţeniei/rezidenţei care pot ajunge la tineri, sunt toate mecanisme puternice de incluziune socială a acestora (Paolini, 2014: 18). 2 Legea 292/2011 a asistenței sociale, Articolul 6, alineatul cc, http://www.legestart.ro/Legea- 292-2011-a-asistentei-sociale-(NTk3Mjk4).htm. 3 TINERII – GRUP EXPUS RISCULUI DE EXCLUZIUNE SOCIALĂ 77 Într-o manieră mai mult sau mai puţin dezvoltată, elementele sociologice sunt incluse în politicile sociale, în reacţiile sociale faţă de tineri, în practicile şi în programele europene şi naţionale. Referitor la baza teoretică şi metodologică a prezentului articol, acest material este parte a studiului „Evaluarea impactului şi eficacităţii măsurilor şi intervenţiilor suport oferite persoanelor supuse riscului de excluziune socială”. Elaborarea studiului a avut drept temă nevoile specifice ale grupurilor vulnerabile pe piaţa muncii. Studiul de evaluare a impactului şi eficacităţii măsurilor şi intervenţiilor suport oferite persoanelor supuse riscului de excluziune socială a avut 4 etape de cercetare. 1. O cercetare de birou care vizează analiza de politică publică – legislaţia românească. Aceasta a cuprins legislaţia specifică pentru grupuri vulnerabile: şomeri, romi, tineri care părăsesc sistemul de protecţie a copilului (centrele de plasament), tineri absolvenţi, persoane cu dizabilităţi, foşti deţinuţi, consumatori de droguri, femei abuzate, femei din familii monoparentale, persoane peste 45 de ani. Accentul s-a pus pe o analiză detaliată pe următoarele grupuri vulnerabile: femei, persoane cu dizabilităţi, tineri, romi, persoane sărace din mediul rural. 2. Cercetare de birou referitoare la analiza legislaţiei europene. Această analiză a fost compusă din: reglementări existente la nivelul UE, programe la nivel naţional care pot constitui modele de bună practică pe diferite grupuri vulnerabile (romi, persoane cu dizabilităţi, romi, tineri etc.), precum şi din realizarea de comparaţii cu alte state europene. 3. Analiza proiectelor finanţate FSE, POSDRU, pe axele 6.1. şi 6.2. prin crearea (actualizarea) bazei de date cu proiectele finanţate. De asemenea, a fost realizat un sondaj on-line cu beneficiarii de proiecte pentru a identifica eficacitatea acestora. 4. Cercetare calitativă prin realizarea unor Interviuri cu actori relevanţi în domeniu precum: furnizori de formare profesională prin proiecte POSDRU (pentru fiecare grup vulnerabil în parte), reprezentanţi ai Ministerului Muncii, reprezentanţi ANOFM; AJOFM, angajatori de persoane cu dizabilităţi/ unităţi protejate (vezi UCECOM, Liga Cooperativelor). PROBLEMELE SPECIFICE TINERILOR Conform datelor din Recensământul Populaţiei şi Locuinţelor 2011 (RPL, 2011), ponderea populaţiei de tineri (15–34 ani) era de cca 25% (5 300 623 de tineri), iar repartizarea lor pe grupe de vârstă şi sexe se poate observa în Figura 1. Potrivit datelor din Strategia Naţională în domeniul politicii de tineret 2014–2020, din totalul lor, în anul 2011 mai bine de ¼ dintre tinerii din România (28,1% dintre cei 3 ) se aflau într-o sărăcie relativă. De asemenea, cu vârste cuprinse între 18 şi 24 de ani un procent de 40,3% dintre tineri se află în risc de excluziune socială/sărăcie 3 Ceea ce situa România, în acel moment, între cele trei ţări cu situaţia cea mai gravă din UE-27. 78 IONELA IONESCU 4 (Strategia Naţională în domeniul politicii de tineret 2014–2020). Este un procent care 4 , în ar trebui să ne îngrijoreze, ţinând cont de faptul că la nivelul Uniunii Europene 2011, media era aproape la jumătate, riscul de sărăcie era de 24,3%. Figura 1 Populaţia stabilă pe sexe, după grupa de vârstă Sursa: RPL 2011, Informaţii prelucrate din Tab2. Populaţia stabilă pe sexe şi grupe de vârstă – categorii de localităţi, macroregiuni, regiuni de dezvoltare şi judeţe. Pentru o susţinere a participării active a tinerilor la viaţa socioeconomică, culturală şi politică trebuie să se asigure oportunităţi deopotrivă de acces la educaţie, ocupare şi condiţii de viaţă decente. În cele ce urmează ne vom opri asupra a două dintre domeniile de acţiune a incluziunii sociale la tineri, la educaţie şi ocupare. TINERII ŞI PIAŢA MUNCII În actualul context socioeconomic, principalul motiv al excluziunii sociale a tinerilor e reprezentat de lipsa oportunităţilor pe piaţa muncii a acestora, atât pentru tinerii cu studii superioare, cât şi pentru cei cu studii medii. Lipsa locurilor de muncă, o problemă semnalată atât de autorităţi, cât şi de membrii societăţii, face ca tinerii, în special cei fără experienţă pe piaţa muncii (aici aflându-se, în principal, proaspeţii absolvenţi), să devină o categorie şi mai vulnerabilă în societatea românească. Potrivit datelor EUROSTAT, rata şomajului în rândul tinerilor cu vârste până în 25 de ani era 23,6% la nivelul UE (28 de ţări) în anul 2013, iar în România era 23,7%. Astfel că atât la nivelul Uniunii Europene, cât şi la nivelul României, problema şomajului în rândul tinerilor (în special în această categorie care-i include 4 UE-28. 5 TINERII – GRUP EXPUS RISCULUI DE EXCLUZIUNE SOCIALĂ 79 şi pe cei încadraţi într-o formă de învăţământ) este la fel de gravă, fapt ce a determinat apariţia diverselor programe de finanţare adresate tinerilor (aşa cum se va observa în capitolul dedicat politicilor publice pentru tineri). Comparativ cu rata şomajului la nivel naţional, de 6,7%, ratele înregistrate în rândul tinerilor sunt mult mai mari, aşa cum se poate observa în Tabelul nr. 1. Din totalul tinerilor (15–34 ani) circa 45% sunt reprezentaţi de persoane inactive (2 121 346 de persoane), dar trebuie să se ţină cont de faptul că în această categorie de tineri există o mare pondere cuprinsă într-o formă de învăţământ. Conform bazelor TEMPO, INS, 24,9% dintre tinerii din România (1 319 527 de tineri) erau încadraţi într-o formă de învăţământ la sfârşitul anului 2013. 5% dintre aceşti tineri inactivi se declară ca fiind descurajaţi în a-şi mai găsi un loc de muncă (cum se poate observa din Figura 2). Tabelul nr. 1 Rata şomajului pe grupe de vârsta şi medii (Trimestrul II 2014) Grupe de vârstă Medii de rezidenţă UM: Procente 33,2 Total 15–19 ani Urban 60,3 Rural 23,9 22,2 Total 20–24 ani Urban 30,4 Rural 15,9 10 Total 25–29 ani Urban 12,9 Rural 5,1 5,7 Total 30–34 ani Urban 6,1 Rural 5 Sursa: INS, Bazele TEMPO. Figura 2 Populaţia de tineri inactivi şi de tineri descurajaţi în a-şi găsi un loc de muncă (grupa de vârstă 15–34 de ani) (Trimestrul II 2014) Sursa: Date prelucrate din bazele AMIGO, INS. 80 IONELA IONESCU 6 Ţinând cont că o parte din populaţia în vârstă de 15–24 ani urmează cursurile unei unităţi de învăţământ, ratele de ocupare (a se vedea Tabelul 2), cât şi cifrele pentru populaţia activă (549 883 de persoane) sunt mai reduse. Nu putem trage mai multe concluzii privind această categorie de tineri, deoarece nu s-au găsit înregistrări oficiale referitoare la numărul total de persoane aflate în sistemul de învăţământ superior. Tinerii încadraţi într-o formă de învăţământ întâmpină o problemă majoră privind oportunităţile pe piaţa muncii. Aceştia nu se pot dezvolta profesional prin prisma locurilor de muncă oferite pentru ei în perioadele de vacanţă: „preponderent în perioadele de vară acestea se adresează persoanelor necalificate şi are un caracter sezonier” (Tănase şi alţii, iunie 2011: 14). De asemenea, un alt risc vizavi de tipul unor astfel de locuri de muncă, se referă la lipsa formelor legale de angajare. Rata de ocupare în rândul tinerilor cu grupa de vârstă 20–24 de ani, grupă în care se regăsesc şi proaspeţii absolvenţi de liceu şi facultate, este de doar 36% (vezi Tabelul nr. 2) Tabelul nr. 2 Rata de ocupare pe grupe de vârsta şi medii (Trimestrul II 2014) Grupe de vârstă Medii de rezidenţă UM: Procente 6,4 Total 15–19 ani Urban 2,1 Rural 10,2 36 Total 20–24 ani Urban 24,4 Rural 51 71,6 Total 25–29 ani Urban 72,5 Rural 70,1 79,8 Total 30–34 ani Urban 83,8 Rural 73,8 Sursa: INS, Bazele AMIGO. Cifrele înregistrate pot reprezenta un semnal de alarmă pentru societatea românească, fiind necesar dezvoltarea şi implementarea unui sistem care să faciliteze accesul pe piaţa muncii a tinerilor. Angajatorii preferă persoane calificate în detrimentul tinerilor absolvenţi de studii superioare. Potrivit unui studiu (Vlăsceanu şi alţii, 2009: 36–37) angajatorii sunt nevoiţi să suplimenteze studiile absolvenţilor de studii superioare prin cursuri speciale. Potrivit autorilor acestui studiu, există două modalităţi de a interpreta acest lucru: 1. angajatorii sunt nemulţumiţi de pregătirea pe care sistemul de învăţământ superior o dă tinerilor; 2. cerinţele/nevoile angajatorilor sunt destul de specifice, fiind necesare cursurile de specialitate. 7 TINERII – GRUP EXPUS RISCULUI DE EXCLUZIUNE SOCIALĂ 81 Astfel că neconcordanţa dintre calificările/competenţele avute de tineri şi cele solicitate de către angajatori este principala cauză a ratei şomajului ridicate în rândul tinerilor. Se pune accentul pe o bună armonizare a educaţiei cu cerinţele pieţei muncii, dezvoltarea unor stagii de practică/ucenicie direct la angajatori, facilitarea intership-urilor, precum şi alte metode care să dezvolte competenţele tinerilor. În ceea ce priveşte accesul pe piaţa muncii, o altă opţiune a tinerilor din România este emigrarea, iar în Figura 3 se poate observa numărul de tineri stabiliţi în străinătate de peste 1 an, pe grupe de vârstă. Potrivit unui studiu realizat de CURS o treime dintre tinerii participanţi la studiu prevăd că, în zece ani se vor realiza profesional într-o altă ţară (aşa cum se poate observa în Tabelul nr. 3) şi aproape 40% din respondenţi au declarat că ar dori să părăsească ţara la un moment dat, chiar dacă şi temporar (Sandu şi alţii, 2014). Figura 3 Tineri plecaţi pentru o perioadă îndelungată în străinătate (12 luni şi peste) pe grupe de vârstă Sursa: RPL 2011, Informaţii prelucrate din Tab20. Persoane plecate pentru perioadă îndelungată în străinătate, după ţara de destinaţie, pe sexe şi grupe de vârstă – categorii de localităţi şi judeţe. Tabelul nr. 3 Viziunea privind viitorul, pe mediu de rezidenţă, vârstă şi sex (View on the future, by residential environment, age and gender) (România, n = 1302) În 10 ani mă văd o persoană În 10 ani mă văd o persoană NS/NR Total realizată în România realizată într-o altă ţară Total 58,7% 30,2% 11,1% 100% Bărbat 53,2% 34.9% 11.9% 100% Femeie 64,1% 25.5% 10.4% 100% Urban 58.6% 30.8% 10.6% 100% Rural 58.8% 29.4% 11.9% 100% 15–19 ani 55.1% 35.3% 9.6% 100% 20–24 ani 59.1% 30.1% 10.9% 100% 25–29 ani 62.6% 24.1% 13.4% 100% Sursa: Tabel preluat din Sandu, Stoica şi Umbreş, 2014: 43. 82 IONELA IONESCU 8 EDUCAŢIA LA TINERI Rolul educaţiei este văzut ca fiind unul extrem de important în dezvoltarea oricărei societăţi. Potrivit datelor prezentate în Strategia Europa 2020 „un sfert din toţi elevii au competenţe slabe de citire, unul din şapte tineri abandonează studiile şi formarea prea devreme. Aproximativ 50% ating un nivel mediu de calificare, însă acesta nu este suficient pentru a răspunde nevoilor pieţei. Mai puţin de o persoană din trei din populaţia cu vârsta cuprinsă între 25 şi 34 de ani are o diplomă universitară”. Astfel că, la nivelul Uniunii Europene, se investeşte în educaţie, formare şi învăţare de-a lungul vieţii, ca urmare a rezultatelor slabe înregistrate în cadrul sistemelor de învăţământ. Conform RPL (2011), 1,6% dintre tinerii din România reprezintă ponderea persoanelor fără şcoală şi analfabete de tineri din totalul populaţiei din România, 5 . Iar în Figura 4 se poate observa care iar circa 1,3% sunt tineri persoane analfabete este repartizarea populaţiei de tineri pe grupe de vârstă şi nivele de educaţie. Este important de urmărit factorul educaţional, pentru că acesta influenţează accesul pe piaţa muncii şi implicit incluziunea/excluziunea socială a acestui grup vulnerabil. Figura 4 Populaţia stabilă pe grupe de vârstă, după nivelul de educaţie Sursa: RPL 2011, Informaţii prelucrate din Tab17. Populaţia stabilă de 10 ani şi peste pe sexe şi grupe de vârstă, după nivelul de educaţie – categorii de localităţi, macroregiuni, regiuni de dezvoltare şi judeţe. Sistemul de învăţământ românesc ar trebui să se implice mai mult în formarea tinerilor pentru piaţa muncii, îndeosebi pentru acele tipuri de locuri de muncă disponibile pe piaţa muncii. 6 (privind identificarea Potrivit unei cercetări realizate de cei de la ProVocaţie tendinţelor pieţei muncii şi a nevoilor de calificare) sistemul de învăţământ 5 Conform INS, persoanele analfabete sunt acele persoane care „Nu ştiu să scrie şi să citească; citesc numai”. 6 Conform datelor prezentate pe site-ul: http://www.suport-provocatie.ro/rapoarte/5_Raport_ INTERVIU_ANGAJATORI_A.4.3%20Cercetare%20privind%20identificarea%20tendintelor%20pie tei%20muncii.pdf. 9 TINERII – GRUP EXPUS RISCULUI DE EXCLUZIUNE SOCIALĂ 83 românesc este catalogat ca „nefiind centrat pe nevoile pieţei şi pe formarea de competenţe pentru viitoare meserii. Desfiinţarea şcolilor profesionale şi a şcolilor de arte şi meserii este considerată ca fiind o eroare, actualii furnizori de formare nefiind în stare să ofere rezultatele şi condiţiile din vechile instituţii de formare profesională”. Instituţiile de învăţământ superior se regăsesc şi ele printre responsabilii privind lipsa experienţei profesionale a tinerilor. De exemplu, în cadrul cercetării „Sociolog pe piaţa muncii” (2011) s-a constatat că instituţiile de învăţământ superior înregistrează „o disfuncţionalitate importantă în modul în care facultăţile verifică efectuarea stagiilor de practică (…) pentru că absolvenţii acestor promoţii au obţinut adeverinţe de practică fără a efectua practica” (Voicu, 2011). De asemenea, un impact major îl are lipsa unor parteneriate între patronate şi sistemele de învăţământ, prin care să se susţină stagiile de practică menite să contribuie la acumularea experienţei profesionale a tinerilor. Lipsa oportunităţilor pe piaţa muncii este într-o interdependenţă cu rolul educaţiei şi a sistemului de învăţământ în calificarea tinerilor. Din nou, facem referire la tinerii absolvenţi ca urmare a faptului că „abilităţile pe care le formează învăţământul românesc nu sunt foarte corelate cu cerinţele mediului de afaceri, este dificil pentru un tânăr care nu a avut niciun fel de experienţă de muncă în sească un job la terminarea acestora”7. timpul studiilor să gă Potrivit datelor obţinute în cadrul cercetării „Studiul de perspectivă privind necesarul de muncă calificată”, 49% dintre tineri consideră că doar într-o măsură foarte mică cunoştinţele dobândite în cadrul unei instituţii de învăţământ corespund cu nevoile pieţei muncii, iar în oglindă 85% dintre angajatori consideră că tinerii 8 . sunt pregătiţi din punct de vedere teoretic, dar nu şi practic Astfel că adaptarea educaţiei la cerinţele pieţei muncii ar trebui să reprezinte o prioritate a sistemului de învăţământ, dar într-o colaborare continuă cu agenţiile judeţene de ocupare a muncii şi cu patronatele. TINERII (POST-)INSTITUŢIONALIZAŢI Referitor la situaţia tinerilor care se află în centrele de plasament (datele disponibile sunt pentru grupele de vârstă 14–17 ani şi peste 18 ani), în Figura 5 se poate observa că 30% dintre aceştia se află în categoria de vârstă 14–17 ani şi circa 15,5% sunt tineri cu vârste de peste 18 ani. Tinerii cu vârste de peste 18 ani se 7 Potrivit datelor disponibile în „Studiul de perspectivă privind necesarul de muncă calificată”, disponibil online la: http://www.via-consiliere.ro/uploads/File/pdf/Studiu%20de%20perspectiva%20 privind%20necesarul%20de%20forta%20de%20munca%20calificata.pdf. 8 În acord cu datele prezentate în „Politici și inițiative privind integrarea tinerilor pe piața muncii”, disponibil online pe site-ul http://www.youthpolicy.org/wp-content/uploads/library/2013_Romania_ Plan_Employment_Rom.pdf. 84 IONELA IONESCU 10 regăsesc, încă, în centrele de plasament, pentru că legea permite ca aceştia să rămână în sistemul de protecţie timp de 2 ani după ce au împlinit vârsta de 18 ani. Figura 5 Numărul copiilor din centrele de plasament, pe grupe de vârstă (la sfârşitul anului 2013) Sursa: Bazele TEMPO, INS. Instituţionalizarea are consecinţe negative asupra tinerilor afectând, în mod evident, procesul de incluziune socială, iar „serviciile de dezvoltare a participării sociale sunt insuficient dezvoltate şi diversificate” (Popescu şi alţii, 2005). Anual există un număr semnificativ de tineri care sunt nevoiţi să părăsească instituţiile de ocrotire. Drept efect al instituţionalizării adesea apare excluziunea socială, ca urmare a trei factori principali (aşa cum se poate observa în Figura 6). Majoritatea tinerilor postinstituţionalizaţi nu au suportul unei familii, nu au o specializare/calificare/meserie şi întâmpină un puternic deficit de socializare. Figura 6 Principalii factori ai excluziunii sociale la tinerii postinstituţionalizaţi Sursa: adaptare Popescu, Arpinte şi Neagu, 2005. 9 Potrivit rezultatelor cercetării „Condiţii sociale ale excluziunii copilului” , deşi unii tineri postinstituţionalizaţi au un loc de muncă, acesta nu este stabil (mulţi 9 Proiect finanţat de Ministerul Muncii, Solidarităţii Sociale şi Familiei, beneficiar fiind Comisia Antisărăcie şi Promovarea Incluziunii Sociale. Culegerea datelor a avut loc în perioada mai–iunie 2004. Iată componenţa echipei de cercetare a fost: Ioan Marginean (coord.), Daniel Arpinte, Vera Mitroi, Gabriela Neagu, Raluca Popescu, Mihnea Preotesi. 11 TINERII – GRUP EXPUS RISCULUI DE EXCLUZIUNE SOCIALĂ 85 sunt la al doilea/al treilea loc de muncă în mai puţin de un an), iar salariul este foarte mic. Potrivit aceleiaşi cercetări, în general, nu vor să-şi continue şcoala şi nu au planuri de viitor sau acestea chiar dacă există, sunt vag conturate. Ca o privire globală, tinerii postinstituţionalizaţi nu au mijloacele – financiare, sociale, educaţionale, cultural-simbolice – cu ajutorul cărora să îşi îmbunătăţească/ rezolve situaţia. Totuşi, există o categorie de tineri post-instituţionalizaţi care au beneficiat de o asistenţă personalizată prin încadrarea lor în apartamente asistate. Această categorie de tineri, care se află în grija unor fundaţii, este o categorie mai protejată iar incluziunea socială este facilitată de serviciile/ajutorul pe care-l primesc. Există o serie de probleme specifice tinerilor care au părăsit sistemul de protecţie, 10 iar acestea au fost identificate într-un studiu realizat pentru DGASMB şi pe care le vom prezenta în Figura 7. Aceste probleme (dependenţa faţă de sistemul de protecţie, căutarea frecventă a unui ajutor exterior, toleranţă mică la stres, tipuri de locuri de muncă slab calificate, acces dificil pe piaţa muncii) reprezintă, în primul rând, un impediment în dobândirea independenţei dorite de tinerii care au părăsit sistemul de protecţie. În vederea combaterii acestor probleme s-au luat o serie de măsuri legislative, vor fi prezentate mai jos. Figura 7 Problemele specifice tinerilor care au părăsit sistemul de protecţie Sursa: Informaţii preluate şi prelucrate din Raportul de cercetare sociologică privind nevoile de asistenţă socială ale cetăţenilor din municipiul Bucureşti (2012) realizat în cadrul proiectului „Servicii sociale eficiente în slujba cetăţeanului bucureştean”. 10 Raport de cercetare sociologică privind nevoile de asistență socială ale cetățenilor din Munipiciul București. (2012), realizat în cadrul proiectului „Servicii sociale eficiente în slujba cetăţeanului bucureştean” finanţat prin Fondul Social European, Programul Operaţional Dezvoltarea Capacităţii Administrative. 86 IONELA IONESCU 12 POLITICI PUBLICE PENTRU TINERI – LEGISLAŢIA ROMÂNEASCĂ ŞI EUROPEANĂ SPECIFICĂ TINERILOR Politicile sociale reprezintă acele activităţi „desfăşurate prin intermediul statului (strategii, programe, proiecte, instituţii, acţiuni, legislaţie), care influenţează bunăstarea individului, a familiei sau a comunităţii într-o societate” (Preda, 2002: 15). Iar termenul de politici publice este definit ca fiind „o politică publică este o reţea de decizii legate între ele privind alegerea obiectivelor, a mijloacelor şi a resurselor alocate pentru atingerea lor (n.n. – a obiectivelor) în situaţii specifice” (Miroiu, 2001: 9). Legislaţia/strategiile la nivelul Uniunii Europene Potrivit Strategiei în domeniul politicilor care vizează tineretul, intitulată „Tineretul – Investiţie şi Capacitare”, mai ales în actualul context socio-economic, cât şi în societatea noastră tot mai îmbătrânită, tinerii sunt expuşi riscurilor frecvente precum şomajul, excluziunea socială, sărăcia, dar şi încadrarea pe piaţa muncii pe posturi inadecvate studiilor lor. Obiectivele Strategiei „Tineretul – Investiţie şi Capacitare”: „crearea mai multor oportunităţi pentru tineret în domeniile educaţiei şi ocupării forţei de muncă, îmbunătăţirea accesului şi a participării depline a tuturor tinerilor la viaţa societăţii, şi crearea unei solidarităţi între tineret şi societate”. Sursa: informaţii preluate de pe site-ul http://europa.eu/rapid/press-release_IP-09-644_ro.htm Problematica ocupării tinerilor este abordată şi în cadrul Europa 2020, care, potrivit acestui document, ţările europene ar trebui să acţioneze în domeniul ocupării forţei de muncă în rândul tinerilor. Tinerii au fost afectaţi de criza economică de la nivelul ţărilor europene, nefiind încadraţi pe piaţa muncii riscă în continuare excluziunea socială. Potrivit datelor prezentate în textul strategiei, pentru soluţionarea acestei probleme, în primul rând, ţările europene trebuie să acţioneze la nivelul educaţiei/formării tinerilor. Una din strategiile specifice ale Europa 2020 este Tineretul în Mişcare (Youth on the Move), care conţine iniţiative specifice tinerilor atât în domeniul ocupării, cât şi în domeniul educaţiei. Dintre aceste iniţiative amintim: promovarea spiritului antreprenorial, sprijinirea intrării pe piaţa muncii, consolidarea diverselor forme de mobilitate care să ducă la formare de experienţă necesară angajării, recunoaşterea învăţării nonformale/informale etc. Conform Strategiei Europa 2020, Tineretul în Mişcare este o iniţiativă menită să consolideze „performanţa sistemelor de educaţie şi pentru a facilita intrarea tinerilor pe piaţa muncii”. De asemenea, tineretul în mişcare are drept scop sprijinirea tinerilor în acumularea de cunoştinţe, competenţe, precum şi experienţa de care ar avea nevoie la obţinerea unui loc de muncă (chiar şi aşa obţinerea primului loc de muncă. Iniţiativa emblematică „Tineretul în mişcare” Obiectivul este de a consolida performanţa şi atractivitatea internaţională a instituţiilor de învăţământ superior din Europa, de a spori nivelul general de calitate la toate nivelurile de educaţie şi formare în 13 TINERII – GRUP EXPUS RISCULUI DE EXCLUZIUNE SOCIALĂ 87 UE, combinând atât excelenţa, cât şi echitatea, prin promovarea mobilităţii studenţilor şi a celor care urmează un curs de formare, precum şi de a îmbunătăţi situaţia încadrării în muncă a tinerilor. La nivelul UE, Comisia va depune eforturi pentru: ● integrarea şi consolidarea programelor UE de mobilitate, cele destinate universităţilor şi cele destinate cercetătorilor (precum Erasmus, Erasmus Mundus, Tempus şi Marie Curie) şi corelarea acestora cu resursele şi programele naţionale; ● impulsionarea agendei de modernizare a învăţământului superior la nivelul programelor şcolare, al guvernanţei şi al finanţării, inclusiv prin evaluarea comparativă a performanţei universităţilor şi a rezultatelor educaţionale în context global; ● identificarea metodelor de promovare a spiritului antreprenorial prin programe de mobilitate pentru tinerii profesionişti; ● promovarea recunoaşterii învăţării nonformale şi informale; ● lansarea unui Cadru pentru încadrarea în muncă a tinerilor, în care să fie prezentate politicile menite să reducă rata şomajului în rândul tinerilor: acest cadru ar trebui să promoveze, cu ajutorul statelor membre şi al partenerilor sociali, intrarea tinerilor pe piaţa muncii prin intermediul uceniciilor, al stagiilor sau al altor experienţe de muncă, inclusiv printr-o iniţiativă („Primul loc de muncă EURES”) al cărui obiectiv este de a spori şansele tinerilor de ocupare a unui loc de muncă prin favorizarea mobilităţii în UE. La nivel naţional, statele membre vor trebui: ● să efectueze investiţii eficiente în sistemele de învăţământ şi de formare la toate nivelurile (de la nivel preşcolar la nivel universitar); ● să amelioreze rezultatele în domeniul educaţiei, tratând fiecare segment (preşcolar, primar, secundar, profesional şi universitar) în cadrul unei abordări integrate, care să includă competenţele- cheie şi care are scopul de a reduce abandonul şcolar timpuriu; ● să consolideze deschiderea şi relevanţa sistemelor de învăţământ prin instituirea unor cadre naţionale de calificare şi printr-o mai bună direcţionare a rezultatelor învăţării spre nevoile pieţei muncii; ● să faciliteze intrarea tinerilor pe piaţa muncii prin acţiuni integrate care cuprind, inter alia, îndrumare, consiliere ş i ucenicie. Sursa: Informaţii preluate din Europa 2020 Ca efect al liniilor trasate, în Tabelul nr. 4 sunt prezentate o serie de măsuri (Garanţii pentru Tineri, Primul tău loc de muncă EURES, Erasmus şi Leonardo da Vinci, Erasmus pentru antreprenori, serviciul european de voluntariat), care au fost luate la nivel european şi îndeplinite pentru perioada 2012–2013, în vederea incluziunii pe piaţa muncii a tinerilor. Tabelul nr. 4 Măsuri luate la nivel european (perioada 2012–2013) Măsura Tipul acţiunii în valoare de 4 milioane de euro, acţiune care să ajute ţările din UE să Garanţii pentru tineri le ofere tinerilor un loc de muncă sau acces la educaţie, programe de formare sau reconversie, în termen de 4 luni de la finalizarea studiilor. Primul tău loc de muncă acţiune pregătitoare menită să ajute 5 000 de tineri să găsească un loc EURES de muncă într-o altă ţară din UE (2012–2013). 130 000 de stagii în întreprinderi sunt prevăzute în 2012 pentru tineri care Erasmus şi Leonardo da Vinci ● urmează cursuri universitare sau programe de formare profesională. 600 de stagii care le permit tinerilor antreprenori să dobândească Erasmus pentru antreprenori ● experienţă într-o întreprindere mică din altă ţară a UE. Serviciul european de 10 000 de oportunităţi de voluntariat propuse de ţările membre. voluntariat ● Sursa: Informaţii preluate de pe site-ul http://ec.europa.eu/social/main.jsp?catId=1006&langId=ro. 88 IONELA IONESCU 14 Un alt program este „Garanţii pentru Tineri” (Youth guarantees ), care se adresează tinerilor cu vârste cuprinse între 18 şi 25 de ani şi este în curs de dezvoltare în România. Este un program care îşi doreşte să contribuie la diminuarea şomajului în rândul tinerilor prin asigurarea de acces personalizat la locuri de muncă, ucenicie, stagii de formare profesională sau asigurarea continuării educaţiei. Pe site-ul oficial al programului11 nu există încă raportări ale activităţilor propriu-zise întreprinse. Prin Programul Erasmus+, pe lângă educaţia oferită prin diferite modalităţi în cadrul sistemelor de învăţământ, tinerii vor fi ajutaţi să îşi îmbunătăţească abilităţile şi perspectivele de angajare prin participarea la oportunităţi de învăţare nonformală. Scurtă prezentare a programului Erasmus+: În domeniul educaţiei şi formării profesionale, iniţiativa Erasmus este renumită pentru oportunităţile pe care le oferă studenţilor să înveţe în străinătate, precum şi oportunităţile pe care le oferă personalului didactic din învăţământul superior. Bazându-se pe acestea, programul Erasmus + acoperă acum cinci domenii majore de educaţie şi formare: ● Oportunităţi de educaţie şcolară pentru angajaţi şi a instituţiii; ● Oportunităţi de educaţie şi formare profesională pentru studenţi, ucenici, stagiari, personal, instituţii şi companii; ● Oportunităţi de învăţământ superior pentru studenţi, personal, instituţii şi companii; ● Oportunităţi de educaţie pentru adulţi adresate personalului, instituţiilor, şi întreprinderilor; ● Oportunităţi de integrare europeană pentru personal şi instituţii din mediul academic şi cercetare. Sursa: Informaţii preluate de pe site-ul http://ec.europa.eu/education/opportunities/index_en.htm. Erasmus+ este un program integrat, mai simplu de urmărit faţă de cel anterior, aşa cum se poate observa în Figura 8. Ghidul de propuneri pentru Erasmus+ pe anul 2015 este disponibil pe site-ul http://ec.europa.eu/programmes/erasmus-plus/ documents/erasmus-plus-programme-guide_ro.pdf, iar agenţia care se ocupă la nivel naţional de acest program este Agenţia Naţională pentru Programe Comunitare în Domeniul Educaţiei şi Formării Profesionale. Programul Primul tău loc de muncă EURES (Your first EURES job) va continua la nivelul Uniunii Europene şi în 2015, ca urmare a îndeplinirii cu succes a task-urilor anterioare. Acest program, un program care face parte din iniţiativa Tineretul în Mişcare, are drept obiectiv facilitarea integrării pe piaţa muncii, într-o altă ţară din Uniunea Europeană decât ţara de origine, a altor 5 000 de tineri. România a sprijinit această iniţiativă doar în faza de post-pilot, analizând posibilitatea de a introduce viitoarele activităţi. Pe viitor, trebuie sprijinită mobilitatea, deoarece reprezintă o modalitate de integrare pe piaţa muncii a tinerilor. Un alt program care vizează intervenţii pentru tineri este POCU (Programul Operaţional Capital Uman 2014–2020). În urma intervenţiilor realizate prin acest 11 http://www.youth-guarantee.eu/. 15 TINERII – GRUP EXPUS RISCULUI DE EXCLUZIUNE SOCIALĂ 89 program, vor exista schimbări în domeniul ocupării orientate pe creşterea ratei de ocupare, prin asigurarea unei integrări durabile pe piaţa forţei de muncă a tinerilor. Figura 8 Erasmus – un program integrat Sursa: Informaţii preluate de pe site-ul http://ec.europa.eu/programmes/erasmus-plus/documents/erasmus- plus-in-detail_en.pdf. Conform regulamentelor europene 1301/2013 şi 1303/2014, pentru implementarea POCU, pentru axa AP1 au fost alese cele trei regiuni de dezvoltare deoarece în acestea trei rata şomajului depăşeşte 25%. Regiunile Centru, Sud-Est şi Sud-Muntenia îndeplinesc această condiţie, aşa cum se poate observa şi în Tabelul nr. 5. Tabelul nr. 5 Ratele şomajului în regiunile Centru, Sud-Muntenia şi Sud-Est (%) Regiunea de dezvoltare Rata şomajului Centru 31,7% Sud-Est 31,3% Sud-Muntenia 30,2% Sursa: http://eufinantare.info/docs/VO.POCU.2014-2020.pdf. Pe lângă cele trei regiuni menţionate pentru investiţie (Centru, Sud-Est şi Sud-Muntenia) se vor realiza finanţări (în special pe AP1 Iniţiativa „Locuri de munca pentru tineri”, AP2 „Îmbunătăţirea situaţiei tinerilor din categoria NEETs” şi AP6 „Educaţie şi competenţe”) şi în celelalte cinci regiuni, ţinându-se cont de grupul ţintă cerut pentru fiecare axele de finanţare. 90 IONELA IONESCU 16 Pentru selecţia grupului ţintă pe axa AP2, vizate sunt celelalte 5 regiuni care nu au fost incluse în AP1, pentru că este nevoie de consolidarea situaţiei tinerilor pe piaţa muncii în toate regiunile de dezvoltare ale României. Vorbim despre următoarele regiuni de dezvoltare: Bucureşti-Ilfov, Nord-Est, Nord-Vest, Vest, Sud-Vest Oltenia, dat fiind faptul că nevoia de susţinere a tinerilor pe piaţa muncii a fost identificată în toate regiunile. Pentru toate axele menţionate sunt vizaţi, în principal, acei tineri NEETs care sunt şomeri cu vârste cuprinse între 16–24 ani, sunt înregistraţi la SPO, şi/sau care au părăsit prematur sistemul de învăţământ. Principalele priorităţi de investiţii care vizează tinerii în mod direct, ce se vor realiza prin POCU: Axa AP1: ● Creşterea ocupării tinerilor NEETs cu vârsta între 16–24 ani, înregistraţi la Serviciul Public de Ocupare şi cu rezidenţa în regiunile eligibile (Centru, Sud-Est şi Sud Muntenia); ● Îmbunătăţirea competenţelor tinerilor NEETs şomeri cu vârsta între 16–24 ani, înregistraţi la Serviciul Public de Ocupare şi cu rezidenţa în regiunile eligibile (Centru, Sud-Est şi Sud Muntenia). Axa AP2: ● Creşterea ocupării tinerilor NEETs şomeri cu vârsta între 16–24 ani, înregistraţi la Serviciul Public de Ocupare şi cu rezidenţa în regiunile eligibile (Bucureşti-Ilfov, Nord-Est, Nord-Vest, Vest, SudVest Oltenia); ● Îmbunătăţirea competenţelor tinerilor NEETs şomeri cu vârsta între 16–24 ani, înregistraţi la Serviciul Public de Ocupare şi cu rezidenţa în regiunile eligibile (Bucureşti-Ilfov, Nord-Est, Nord- Vest, Vest, Sud-Vest Oltenia). Axa AP6: ● Diversificarea oportunităţilor de revenire în sistemul educaţional a tinerilor NEETs şomeri cu vârsta între 16–24 ani, înregistraţi la SPO, care au părăsit prematur şcoala, prin extinderea programelor de tip a doua şansă, inclusiv prin asigurarea accesului la programe de calificare profesională. Sursa: http://eufinantare.info/docs/VO.POCU.2014-2020.pdf. Legislaţia/strategiile româneşti Incluziunea tinerilor reprezintă o temă de actualitate şi pe agenda factorilor de decizie din România, aşa cum se va observa în cele ce urmează. Astfel că, o serie de articole din Constituţia României fac referire la drepturile şi libertăţile fundamentale ale tinerilor. Prin intermediul articolului 32 se asigură „dreptul la învăţătură”. Potrivit alineatului (1) „Dreptul la învăţătură este asigurat prin învăţământul general obligatoriu, prin învăţământul liceal şi prin cel profesional, prin învăţământul superior, precum şi prin alte forme de instrucţie şi de perfecţionare.”; Articolul 41 face referire la muncă şi la protecţie socială şi conform alineatului (1) Dreptul la muncă nu poate fi îngrădit. Alegerea profesiei, a meseriei sau a ocupaţiei, precum şi a locului de muncă este liberă; În cadrul articolului 42 este interzisă munca forţată. Alineatul (4) din articolul 49 vine să întărească această parte, menţionându-se că „minorii sub vârsta de 15 ani nu pot fi angajaţi ca salariaţi”. În articolul 49 sunt statuate drepturile privind „protecţia copiilor şi a tinerilor. Conform alineatului (5) „Autorităţile publice au obligaţia să contribuie la asigurarea condiţiilor pentru participarea liberă a tinerilor la viaţa politică, socială, economică, culturală şi sportivă a ţării” Articolul 25 asigură cetăţenilor români dreptul la libera circulaţie, potrivit alineatului (1) „Dreptul la liberă circulaţie, în ţară şi în străinătate, este garantat”. Sursa: Conform Constituţiei României actualizată şi republicată în Monitorul oficial nr. 767 din 31 octombrie 2003, disponibilă online la http://legeaz.net/constitutia-romaniei/. 17 TINERII – GRUP EXPUS RISCULUI DE EXCLUZIUNE SOCIALĂ 91 În sprijinul articolelor menţionate din Constituţia României au fost adoptate o serie de acte normative, aşa cum vor fi expuse în cele ce urmează. Există o serie de legi formulate şi promulgate pentru tineri. Dintre acestea menţionăm următoarele: Legea Tinerilor (legea 350/2006), Legea Educaţiei Naţionale (Legea 1 din 2011), Legea nr. 78/2014 privind reglementarea activitatii de voluntariat, Legea privind prevenirea şi combaterea marginalizării (legea 116/2002), Legea privind sistemul asigurărilor de şomaj şi stimularea ocupării forţei de muncă (legea 76/2002), Legea privind ucenicia la locul de muncă (legea 279/2005, republicată în 2012), Hotărârea de Guvern privind Strategia naţională de incluziune socială a tinerilor care părăsesc sistemul de protecţia a copilului (669/2006), Legea stimulării încadrării elevilor şi studenţilor (legea 72/2007) etc. Ne vom opri asupra prezentării şi analizării a principalelor politici publice româneşti, aşa cum se poate observa în Tabelul nr. 6, realizate pentru tineri. Tabelul nr. 6 Principalele acte legislative, strategii, programe care includ tinerii (România) Actul legislative/ strategia/ Măsura/Intervenţia propusă programul este reglementat „cadrul juridic necesar asigurării de condiţii adecvate Legea tinerilor (legea 350) integrării socioprofesionale a tinerilor, conform necesităţilor şi 12 aspiraţiilor acestora” . susţine importanţa accesibilităţii la servicii de consiliere şi orientare Legea Educaţiei Naţionale în carieră a tuturor tinerilor aflaţi în căutarea unui loc de muncă. Scopul Strategiei este de a le asigura tinerilor oportunităţi egale şi condiţii adecvate, pentru a-şi atinge la maximum potenţialul cu permiterea dezvoltării de cunoştinţe şi competenţe în vederea Strategia Naţională pentru rii active la toate aspectele vieţii prin acces la informare Tineret 2014–2020 participă şi servicii de consiliere de calitate, prin educaţie, sănătate şi petrecerea timpului liber. (Strategia Naţională pentru Tineret 2014–2020). Principalele măsuri avute în vedere vizează: creşterea adaptabilităţii forţei de muncă şi a întreprinderilor; dezvoltarea iniţiativelor pentru partenerii sociali; îmbunătăţirea tranziţiei de la şcoală la Planul Naţional de locul de muncă şi promovarea culturii antreprenoriale în educaţie Dezvoltare 2007–2013 i formare, identificarea şi valorificarea tuturor oportunităţilor de (PND) ş integrare pe piaţa muncii; modernizarea şi întărirea capacităţii administrative a serviciului public de ocupare (PND 2007–2013). ● Integrarea socială şi profesională a tinerilor (şi a celor care părăsesc sistemul de protecţie a copilului) constituie şi pentru Programul de guvernare Guvernul României o prioritate care necesită o abordare integrată 2013–2016 şi o intervenţie imediată aşa cum se prevede în Programul de Guvernare. 12 Conform raportului O piaţă incluzivă a muncii în mediul rural. Raport realizat pe baza studiului naţional privind sărăcia, excluziunea socială şi oportunităţile pieţei forţei de muncă în rândul tinerilor (16–35 ani) din mediul rural. 92 IONELA IONESCU 18 Legea tinerilor (Legea nr. 350 din 21/07/2006) este principalul act normativ pentru această categorie de persoane, în restul legislaţiei regăsim incluşi şi tinerii. Prin intermediul Legii tinerilor, au fost doar promovate principiile din domeniul tineretului, aşa cum se poate observa în caseta de mai-jos. Ar trebui să se depună mai mult efort în corelarea Legii Tinerilor cu Legea Educaţiei Naţionale (lege ce va fi prezentată în cele ce urmează) în scopul asigurării unei treceri sistematice de la mediul educaţional către piaţa muncii. Potrivit Legii 350/2006 (Legea tinerilor) (Art. 4) „Politicile în domeniul tineretului au la bază următoarele principii generale: a) elaborarea şi promovarea unor strategii globale şi integrate şi fundamentarea acestora în baza rezultatelor cercetărilor sociale actuale; b) asigurarea participării tinerilor la deciziile care îi vizează, inclusiv la elaborarea, promovarea şi realizarea politicilor în domeniul tineretului, în special prin intermediul structurilor neguvernamentale de tineret şi pentru tineret; c) sporirea gradului de participare a tinerilor la viaţa publică şi încurajarea acestora în vederea asumării responsabilităţilor individuale sau de grup; d) sprijinirea şi îndrumarea tinerilor în vederea participării active a acestora la viaţa economică, educaţională şi culturală a ţării; e) stimularea cooperării autorităţilor şi instituţiilor publice centrale şi locale cu structurile neguvernamentale de tineret şi pentru tineret, prin înfiinţarea de consilii consultative constituite din organizaţiile neguvernamentale de şi pentru tineret de pe lângă fiecare autoritate sau instituţie publică centrală ori locală care gestionează fonduri destinate tineretului; f) garantarea dreptului la educaţie, instruire şi specializare profesională; g) stimularea accesului tinerilor la informaţ ie şi tehnologii informaţionale; h) stimularea mobilităţii în rândul tinerilor; i) stimularea voluntariatului în rândul tinerilor; j) promovarea dialogului intercultural şi combaterea rasismului, xenofobiei şi intoleranţei în rândul tinerilor.” Legea Educaţiei Naţionale, nr. 1/2011, articolul 16 alineatul (1) „Învăţământul general obligatoriu este de 10 clase şi cuprinde învăţământul primar şi cel gimnazial. 13 Învăţământul liceal devine obligatoriu până cel mai târziu în anul 2020” . De asemenea, conform prezentei legi, frecventarea obligatorie a învăţământului de 10 clase, forma cu frecvenţă, încetează la vârsta de 18 ani. Precedentă acestei legi, Legea învăţământului din 1995 statua obligativitatea învăţământului la 9 clase. Prin susţinerea accesibilităţii la servicii de consiliere şi orientare în carieră a tuturor tinerilor aflaţi în căutarea unui loc de muncă, recomandările cadrului strategic şi de politici sectoriale europene sunt transpuse în Planul Naţional de Reforme (PNR), convergent cu Planul Naţional de Dezvoltare 2007–2013, Cadrul Strategic Naţional de Referinţă 2007–2013 şi cu Liniile Directoare Strategice ale Planul Naţional de Dezvoltare Rurală 2007–2013. 13 Text preluat din Legea educaţiei nationale. Legea nr. 1/2011. Publicată în Monitorul Oficial, Partea I nr. 18 din 10 ianuarie 2011, disponibil online la http://www.dreptonline.ro/legislatie/legea_ educatiei_nationale_lege_1_2011.php. 19 TINERII – GRUP EXPUS RISCULUI DE EXCLUZIUNE SOCIALĂ 93 Un articol important al Legii Educaţiei Naţionale face referire la sprijinirea tinerilor care sunt şcolarizaţi în altă localitatea decât cea de domiciliu. Potrivit articolului 85, alineatul 1 „în situaţii justificate, elevilor din învăţământul obligatoriu, şcolarizaţi într-o altă localitate decât cea de domiciliu, li se asigură, după caz, servicii de transport, de masă şi de internat”. Legea Educaţiei Naţionale are câteva omisiuni, care vin să întărească motivaţiile lipsei de experienţă a tinerilor. Prin desfiinţarea şcolilor de arte şi meserii, s-a continuat cu inadecvarea competenţelor dobândite de tineri comparativ cu cele cerute de piaţa muncii. Nesusţinerea unui astfel de sistem de învăţământ practic, facilitează excluziunea tinerilor pe piaţa muncii. Un alt aspect al legislaţiei româneşti, constă în lipsa unui sistem concret de monitorizare şi evaluare a calităţii programelor de studii oferite tinerilor. În sprijinul diminuării acestor neconcordanţe, în cadrul documentului cadru „Strategia Naţională pentru Tineret 2014–2020”, sunt precizate ca directive de acţiune următoarele: „Pentru menţinerea pe piaţa muncii, tinerilor trebuie să li se asigure consiliere şi orientare în carieră de calitate, formare la locul de muncă, internship şi ucenicie de bună calitate plătite, care să răspundă abilităţilor şi intereselor acestora”. Referitor la Strategia Naţională pentru Tineret 2014–2020, aceasta a fost lansată în dezbatere publică în 2013, însă nu este clar dacă aceasta a fost finalizată şi aprobată (nu sunt informaţii oficiale pe site-ul MTS privind acest aspect, documentul prezentat apare ca fiind încă în dezabetere publică). Proiectul Strategiei Naţionale pentru Tineret 2014–2020 se axează pe patru piloni principali: 1. Cultură şi educaţie informală; 2. Ocuparea forţei de muncă şi a spiritului antreprenorial; 3. Participarea şi voluntariatul; 4. Sănătate, sport şi agrement. Strategia Naţională pentru Tineret 2014–2020 este în acord cu cele la nivel european, iar prin intermediul Strategiei Europa 2020 sunt trasate măsuri privind incluziunea tinerilor, care ar trebui urmărite la nivel naţional. Astfel că, la nivel naţional, se recomandă următoarele: ● „să efectueze investiţii eficiente în sistemele de învăţământ şi de formare la toate nivelurile (de la nivel preşcolar la nivel universitar); ● să amelioreze rezultatele în domeniul educaţiei, tratând fiecare segment (preşcolar, primar, secundar, profesional şi universitar) în cadrul unei abordări integrate, care să includă competenţele-cheie şi care are scopul de a reduce abandonul şcolar timpuriu; ● să consolideze deschiderea şi relevanţa sistemelor de învăţământ prin instituirea unor cadre naţionale de calificare şi printr-o mai bună direcţionare a rezultatelor învăţării spre nevoile pieţei muncii; ● să faciliteze intrarea tinerilor pe piaţa muncii prin acţiuni integrate care cuprind, inter alia, îndrumare, consiliere şi ucenicie” (Strategia Naţională pentru Tineret 2014–2020). Strategia propune o serie de obiective specifice pentru toate domeniile de incluziune socială (sănătate, educaţie, ocupare, recreere, cultură etc.), dar în caseta 94 IONELA IONESCU 20 următoare le vom prezenta pe cele pentru ocupare şi educaţie. De asemenea, pe lângă cele prezentate mai jos, prezenta strategie va adopta o serie de măsuri privind implementarea Garanţiei pentru Tineret, Ministerul Tineretului şi Sportului va susţine implementarea Garanţiei pentru Tineret (Youth Guarantee), proiect susţinut la nivel european. Aceasta presupune oferirea unei soluţii tinerilor europeni cu vârsta sub 25 de ani fie că vorbim de un loc de muncă, continuarea studiilor, unui stagiu de ucenicie (apprenticeship) sau trening – într-un termen de 4 luni de la terminarea studiilor sau de când au devenit şomeri. Principalele obiective specifice propuse pe educaţie şi ocupare, în cadrul Strategiei Naţionale pentru Tineret 2014–2020: ● Creşterea ratei de ocupare a forţei de muncă tinere, cu focalizare pe grupele de vârstă 15–24 ani şi 25–29 ani. ● Promovarea unor măsuri, inclusiv legislative, în favoarea tinerilor, prin care să fie asigurată tranziţia coerentă de la sistemul educaţional către piaţa forţei de muncă. ● Promovarea şi susţinerea echilibrului între viaţa profesională şi cea personală a tinerilor. ● Stimularea mobilităţii tinerilor pe piaţa internă a muncii. ● Sprijinirea mobilităţii tinerilor din România pe piaţa europeană a forţei de muncă, inclusiv prin programe de combinare a muncii cu pregătirea şi prin programe de integrare, în cadrul fazei post-pilot a programului „Primul tău job EURES”. ● Asigurarea unor şanse mai bune de acces şi de menţinere pe piaţa muncii a tinerilor, prin elor care le asigură locul de muncă în viitor. însuşirea şi dezvoltarea abilităţilor şi competenţ ● Utilizarea optimă a generaţiilor existente şi a celor noi de programe şi fonduri UE, ca instrumente importante de promovare a moblităţii pentru învăţare şi a altor forme de învăţare, precum şi pentru creşterea oportunităţilor tinerilor de acces pe piaţa muncii. ● Creşterea gradului de autoocupare a tinerilor în domeniul afacerilor. ● Promovarea antreprenoriatului, la toate nivelele educaţiei şi formării tinerilor. ● Facilitarea adaptării tinerilor întreprinzători la procesele de integrare europeană şi globalizare. ● Promovarea unei pieţe a muncii mai incluzive cu tinerii în general şi cu tinerii din categorii defavorizate în mod special, îmbunătătirea calităţii integrării tinerilor pe piaţa muncii, asigurarea unei pieţe a muncii flexibilă şi creşterea siguranţei cu privire la menţinerea locului de muncă. ● Asigurarea accesului tuturor tinerilor la formare şi educaţie de calitate, atât formală cât şi nonformală . ● Asigurarea unei mai bune relevanţe practice a abilităţilor dobândite prin educaţie formală şi nonformală. ● Îmbunătăţirea ofertei de educaţie nonformală. ● Stimularea interesului tinerilor de a participa la educaţia nonformală. ● Direcţionarea educaţiei nonformale spre reintegrarea socială a tinerilor excluşi social, asigurarea menţinerii sau restabilirii accesului la educaţia formală în paralel cu o reală promovare a învăţării nonformale şi informale şi a recunoaşterii competenţelor dobândite. Sursa: Strategia Naţională pentru Tineret 2014–2020. Potrivit Strategiei Naţionale pentru Tineret 2014–2020 „Incluziunea socială este considerată ca fiind nucleul strategic al acestui document şi scopul final al intervenţiei pe cele 4 domenii principale14 , însă pentru o serie de tineri care se 14 Locuirea, educația, ocuparea și anumite dimensiuni specifice ale sănătății. 21 TINERII – GRUP EXPUS RISCULUI DE EXCLUZIUNE SOCIALĂ 95 confruntă cu probleme grave ea nu poate atinsă prin măsuri sectoriale destinate populaţiei de tineri în ansamblu ci doar prin intervenţii intersectoriale, integrate şi dedicate”. Principala problemă întâmpinată de grupurile vulnerabile, printre care şi tinerii, face referire la lipsa de participare sau participare redusă a acestora pe piaţa muncii. Unul din programele propuse de Guvernul României, prin intermediul căruia se trasează liniile privind problema integrării tinerilor pe piaţa muncii, este reprezentat de „Planul Naţional de Dezvoltare 2007–2013” (PND 2007–2013). PND evidenţiază una din cauzele lipsei/absenţei de pe piaţa muncii a tinerilor din România, integrarea tinerilor pe piaţa muncii este în directă şi strânsă legătură cu capacitatea sistemului de educaţie de a furniza competenţe şi calificări relevante şi adaptate cerinţelor de pe piaţă (PND 2007–2013). PND susţine creşterea productivităţii unei societăţi prin dezvoltarea tinerilor. Astfel că România ar trebui să acorde „o atenţie deosebită generaţiei de tineri care vor forma nucleul forţei de muncă în perioada următoare, prin asigurarea accesului acestora la o educaţie la standarde cât mai înalte, sporirea capacităţii de adaptare pe piaţa muncii şi maximizarea oportunităţilor de a contribui şi de a obţine beneficii cât mai mari, în contextul unei economii din ce în ce mai dinamice” (PND 2007–2013). De asemenea şi PND sprijină integrarea durabilă a tinerior pe piaţa muncii prin adecvarea competenţelor/calificărilor, dobândite prin intermediul sistemului de învăţământ, la cerinţele actuale ale pieţei muncii. Dar, aşa cum s-a putut observa, rata şomajului în rândul tinerilor este în continuare îngrijorătoare, fapt ce ar putea fi explicat prin neconcordanţa calificărilor cu cerinţele pieţei muncii, precum şi prin incapacitatea de a crea noi locuri de muncă pentru tineri. Reducerea şomajului în rândul tinerilor poate fi realizată prin identificarea şi valorificarea tuturor oportunităţilor de activare/reactivare pe piaţa muncii a acestora. Prezentarea unor obiective specifice ale PND referitoare la integrarea tinerilor. ● Dezvoltarea unor rute flexibile şi personalizate de învăţare şi carieră prin furnizarea de servicii integrate de informare, orientare şi consiliere pentru un număr de 1 000 000 elevi şi studenţi şi un număr de 100 000 resurse umane din educaţie. ● Facilitarea inserţiei tinerilor pe piaţa muncii prin promovarea parteneriatului în educaţie şi ocupare şi dezvoltarea programelor de tranziţie de la şcoală la locul de muncă pentru un număr de 10 000 de absolvenţi, în vederea creşterii şanselor de ocupare. ● Creşterea nivelului de educaţie şi formare profesională a capitalului uman prin oferirea de programe de formare profesională continuă specifice care să furnizeze competenţele şi abilităţile cerute pe piaţa muncii pentru un număr de 1 100 000 persoane, dintre care 400 000 persoane care întâmpină dificultăţi de integrare/reintegrare pe piaţa muncii (tineri, femei, şomeri de lungă durată, lucrători cu nivel redus de calificare, persoane în vârstă aflate în căutarea unui loc de muncă, persoane din grupurile vulnerabile). ● Dezvoltarea unei pieţe a muncii moderne, flexibile şi inclusive care să permită creşterea şanselor de ocupare/integrare durabilă pe piaţa muncii a unui număr de 300 000 tineri, 100 000 de persoane din grupurile vulnerabile. Sursa: Preluare din PND 2007–2013. 96 IONELA IONESCU 22 În ceea ce priveşte integrarea pe piaţa muncii a tinerilor, Guvernul României alocă anual, prin intermediul ANOFM, sume care să susţină şomerii, printre care şi tinerii şomeri. Aceste sume sunt alocate, în mod special, pentru plasarea lor la noi locuri de muncă. Dar pentru că vorbim de un grup vulnerabil, tinerii, care mai au şi caracteristica de a fi şomeri, este nevoie de intervenţii financiare substanţiale prin care să se poată obţine un impact de o importanţă majoră în implementarea de politici publice active referitoare, mai cu seamă, la plasarea lor pe piaţa muncii. Aceste intervenţii ar fi necesare îndeosebi datorită dificultăţilor care apar la tineri în primul an după absolvirea unei şcoli, recomandându-se astfel politici care să se orienteze către integrarea acelor tineri care nu-şi pot găsi un loc de muncă singuri (Tănase şi alţii, iunie 2011). Potrivit Programului de Guvernare 2013–2016, există o serie de măsuri privind ocuparea forţei de muncă la tineri dintre care amintim: ● creşterea ratei de ocupare a forţei de muncă, cu focalizare pe următoarele grupuri ţintă: tineri cu vârste între 15 şi 25 de ani; ● susţinerea celui de al treilea sector, economia socială şi a întreprinderilor sociale, având drept scop creşterea coeziunii şi inserţiei sociale a persoanelor provenind din grupuri vulnerabile prin înfiinţarea, în interes local, de noi locuri de muncă şi/sau servicii sociale. ● promovarea unei legislaţii în favoarea tinerilor prin care să fie asigurate tranzitul coerent de la sistemul educaţional către piaţa forţei de muncă precum şi echilibrul între viaţa profesională şi cea personală prin creşterea accesului la servicii sociale pentru îngrijirea copiilor şi a persoanelor în situaţie de dependenţă ; Stimularea şi extinderea măsurilor de încurajare a angajării tinerilor pe piaţa muncii, în special a celor proveniţi din centrele de plasament şi a persoanelor cu handicap (Programul de guvernare 2013–2016). Direcţiile de acţiune ale Programului de guvernare pentru Tineret şi Sport. Educaţie: ● program naţional de tabere tematice pentru elevi; ● stimularea tinerilor din mediul rural să meargă la şcoală; ● bursele sociale “trebuie” să acopere cheltuielile de masă, rechizite şi cazare necesare tânărului pentru o lună de studiu; ● burse de merit pentru elevi realizate în parteneriat cu autorităţile locale; ● burse de merit pentru studenţi; ● crearea unui sistem real de internship în administraţia publică centrală şi locală pentru studenţii cu rezultate deosebite şi oferirea unui număr de locuri anual în sistemul public absolvenţilor cu rezultatele cele mai bune; ● construirea de programe educaţionale de tipul a doua şansă pentru cei care au abandonat şcoala înainte de finalizarea studiilor. Integrarea pe piaţa de muncă: ● crearea de locuri de muncă, acordarea de facilităţi fiscale angajatorilor; ● programe de integrare în societate a copiilor care au crescut în căminele de copii, şcoli de corecţie sau sunt expuşi unor riscuri de tipul substanţelor care asigură dependenţă gravă (alcool, droguri etc.); ● programe de sprijinire a tinerilor care provin din anumite zone defavorizate; ● acordarea de facilităţi fiscale pentru tinerii români din străinătate care activează în anumite domenii de interes (ex.: informatică, cercetare, inovare, transfer tehnologic etc.) şi care decid să profeseze în ţară. Sursa: Preluare din Programul de Guvernare 2013–2016. 23 TINERII – GRUP EXPUS RISCULUI DE EXCLUZIUNE SOCIALĂ 97 Cât priveşte integrarea pe piaţa muncii, Planul Naţional pentru Stimularea Ocupării Tinerilor (PNSOT) 2013 include măsuri şi programe, cum ar fi garanţii pentru tineret. Dintre garanţiile propuse menţionăm: bonusuri de mobilitate, stimulente financiare, orientare profesională şi de consiliere a spiritului antreprenorial, simulare de afaceri, stagii, ucenicie, parteneriate între şcoli, universităţi şi companii şi alte organizaţii şi start-up-uri create de tineri. Iar referitor la integrarea pe piaţa muncii a tinerilor cu studii superioare, în cadrul Strategiei Învăţământului Superior Românesc (SISR) pe perioada 2002–2010 a fost în mod clar afirmat obiectivul operaţional privind coleralarea mai bună a învăţământului superior cu piaţa forţei de muncă. Legislaţia specifică tinerilor postinstituţionalizaţi Incluziunea socială a tinerilor care părăsesc sistemul de protecţie nu a înregistrat rezultate pozitive notabile. Astfel că actorii interesaţi ar trebui să sprijine şi să dezvolte un cadru legal specific acestui grup vulnerabil, „care să reglementeze dezvoltarea şi diversificarea serviciilor care să conducă la pregătirea tinerilor pentru o viaţă independentă” (Câmpean, 2010: 7). În cele ce urmează vom prezenta o serie de acte normative care fac trimitere la o serie de propuneri privind situaţia tinerilor postinstituţionalizaţi. Hotărârea nr. 1.438 din 2 septembrie 2004 pentru aprobarea regulamentelor-cadru de organizare şi funcţionare a serviciilor de prevenire a separării copilului de familia sa, precum şi a celor de protecţie specială a copilului lipsit temporar sau definitiv de ocrotirea părinţilor săi – enunţă următoarele principii care stau la baza furnizării serviciilor, următoarele: ● asigurarea unei îngrijiri individualizate si personalizate a copilului (tânărului); ● asigurarea în mod adecvat a unor modele de rol şi statut social, prin încadrarea în unitate a unui personal mixt şi deschiderea centrului către comunitate; ● asigurarea unei intervenţii profesioniste, prin echipe pluridisciplinare. Definire: „Prin tinerii care au părăsit sistemul de protecţie a copilului se face referire la tinerii cu vârsta între 18 şi 25 ani care provin din centrele de plasament şi centrele de primire a copilului. Aceştia beneficiază de diferite programe care au ca scop integrarea lor în societate”. Cu ajutorul personalului specializat, care să lucreze cu tinerii postinstituţionalizaţi, ca o măsură de monitorizare, ar trebui să li se asigure tinerilor acces la diverse servicii care să susţină incluziunea socială (acces la educaţie formală şi informală; acces la informare şi cultură; asigurarea socializării, dezvoltării relaţiilor cu comunitatea; acces la servicii de sănătate, asigurarea climatului favorabil dezvoltării personalităţii copiilor prin participare la activităţi de grup şi la programe individualizate (Câmpean, 2010)), iar acestea să fie adaptate la nevoile şi tipologiile lor pentru o bună incluziune socială. Dar aceste lucruri nu pot fi realizate întotdeauna la normele dorite, în special din lipsa personalului. În ultimii ani s-a înregistrat un deficit de 98 IONELA IONESCU 24 15 personal în cadrul sistemului de protecţie socială, afectându-se astfel toate cele menţionate mai sus. De asemenea, tinerii beneficiari ai unei măsuri de protecţie se regăsesc printre grupurile ţintă ai Strategiei Naţionale în domeniul protecţiei şi promovării drepturilor copilului 2008–2013. Prin intermediul acestei strategii au fost trasate o serie de rezultate aşteptate, ale căror finalitate nu o cunoaştem. Deşi conform aquis-ului comunitar România ar fi trebuit să dezvolte o strategie specifică tinerilor/copiilor instituţionalizaţi, această strategie întârzie să apară. Totuşi, politica guvernului a inclus o serie de obiective privind tinerii care părăsesc sistemul de protecţie la vârsta de 18 ani, iar acestea sunt: ● crearea unui sistem coerent şi coordonat de incluziune socială; ● reducerea riscului de marginalizare şi excluziune socială; ● integrarea şi participarea activă în comunitate (Racoceanu şi alţii, 2005). Principalele domenii de interes pentru tinerii beneficiari ai unei măsuri de protecţie: ● creşterea capacităţii copiilor/tinerilor de a lua decizii cu privire la orientarea şcolară şi profesională şi dezvoltarea unei cariere corespunzător calităţilor şi preferinţelor exprimate de aceştia; ● diversificarea şi adaptarea modalităţilor de petrecere a timpului liber pentru copii; direcţionarea educaţiei, în special a celei timpurii, către dezvoltarea la potenţial maxim a personalităţii copilului, a talentelor şi abilităţilor sale fizice şi mentale; ● definirea ariei ocupaţionale, a calificărilor şi ocupaţiilor specifice, precum şi a standardelor ocupaţionale din domeniul protecţiei şi promovării drepturilor copilului; ● promovarea sistemului de evaluare şi certificare a competenţelor dobândite în contexte nonformale şi informale de învăţare; a profesioniştilor care interacţionează ● existenţa unui sistem naţional de formare iniţială şi continuă cu copilul. Sursa: Capitolul IX al Strategiei Naţionale în domeniul protecţiei şi promovării drepturilor copilului 2008–2013 Potrivit Legii nr. 705/2001 privind sistemul naţional de asistenţă socială, pentru tinerii postinstituţionalizaţi sunt prevăzute o serie de resurse financiare sau acces la diverse servicii sociale de care aceştia pot beneficia, precum: alocaţia de stat pentru copii, VMG-ul (venitul minim garantat), ajutoare (burse sociale, ajutoare pentru plata energiei termice pe timp de iarnă, ajutoare pentru plata cheltuielilor de întreţinere), cantina de ajutor social, precum şi alte beneficii şi servicii sociale (Racoceanu şi alţii, 2005) Pentru tinerii care părăsesc sistemul de protecţie a copilului, AJOFM-urile sunt principalii actori instituţionali care le facilitează acestora posibilitatea de a-şi găsi un loc de muncă, prin organizarea unor burse special dedicate lor. 15 Potrivit unui articol Mediafax, disponibil online la: http://www.mediafax.ro/social/studiu- personalul-din-sistemul-de-protectia-copilului-relativ-tanar-toti-angajatii-au-calificativul-bine-sau- foarte-bine-11518111. 25 TINERII – GRUP EXPUS RISCULUI DE EXCLUZIUNE SOCIALĂ 99 MĂSURI DE ÎMBUNĂTĂŢIRE A POLITICILOR PUBLICE Plecând de la interviurile realizate în cadrul cercetării calitative, au fost identificate o serie de soluţii de îmbunătăţire a politicilor publice. Principalele recomandări ale respondenţilor au făcut referire la situaţia ocupării a tinerilor, la măsuri/metode de îmbunătăţire a situaţiei acestora pe piaţa muncii. Deoarece în România excluziunea tinerilor pe piaţa muncii are legătură şi cu desfiinţarea şcolilor de arte şi meserii/profesionale, aşa cum am discutat în capitolele anterioare, respondenţii propun măsuri de schimbare a sistemului de învăţământ. Se propun schimbări la nivel liceal, în mod special, în vederea formării de deprinderi adecvate pieţii muncii. Aceste schimbări se pot face doar în colaborare cu membrii mediului de afaceri. „Liceul să fie împărţit în două părţi – pe de o parte, cei care doresc să facă tot liceul petru a merge la facultate să aibă un program teoretic, iar pe de altă parte, în ultimii doi ani cei care nu merg la facultate să facă mult mai multă practică (să existe ateliere)” (angajator în domeniul comerţului, Teleorman). De asemenea, o altă măsură ar fi o mai bună colaborare cu patronatele în vederea evaluării măsurilor deja existente, a măsurilor fiscale acordate la angajarea tinerilor: „La nivel naţional ar trebui analizat impactul facilităţilor existente, iar procesul de evaluare ar trebui să includă şi participarea celor din grupurile vulnerabile: aceştia ar trebui întrebaţi si ei despre măsurile care pot fi eficiente (să fie întrebaţi şi angajatorii, dar şi angajaţii)” (reprezentant AJOFM, Teleorman). O altă problemă reală a tinerilor este lipsa unor programe de stagii de practică relevante. Respondenţii susţin introducerea unor astfel de programe, care să contribuie în mod real la acumularea de experienţă necesară integrării tinerilor pe piaţa muncii. perioada de stagiu (să existe un tutore „Pentru tineri ar trebui reintrodusă care să transfere experienţă şi să-i ajute pe tineri să se integreze la locul de muncă)” (reprezentant AJOFM, Teleorman). „În cazul tinerilor – ar trebui stimulată dezvoltarea părţii de deprinderi practice. Ar trebui dezvoltate programe de parteneriat prin care aceştia să poată face stagii de practică” (angajator în domeniul comerţului, Teleorman). De asemenea, ar trebui promovată ucenicia la locul de muncă, în special pentru persoanele cu un nivel scăzut de calificare sau fără nicio calificare. Pentru că această categorie de tineri este supusă unui grad mai mare de vulnerabilitate, ar trebui să se pună mai mult accent pe integrarea pe piaţa muncii a tinerilor care părăsesc sau încă se află din sistemul de asistenţă socială. Susţinerea programelor de integrare profesională sunt indicate pentru că această categorie de tineri duce şi o luptă antidiscriminare, pe lângă problemele cu care se confruntă în general un tânăr din România. 100 IONELA IONESCU 26 „Dacă până acum 4–5 ani tineri care părăseau sistemul de protecţie nu aveau prea multe şanse de a se integra pe piaţa muncii acum, datorită POSDRU s-a îmbunătăţit cadrul de calificări, existând astfel şi mai multe şanse de integrare a acestui grup vulnerabil” (reprezentant DGASPC Vrancea, Vrancea). Trebuie acordată o atenţie specială tinerilor care părăsesc sistemul de protecţie, şi să fie avută în vedere o monitorizare a implementării programului de integrare socioprofesională destinat acestora. Pentru toate categoriile de tineri, îndeosebi pentru tinerii care părăsesc sistemul de protecţie socială, finanţarea programelor de formare profesională va duce la creşterea şanselor de integrare pe piaţa muncii. Dobândirea unei calificări le poate creşte şansele în accesarea unor locuri de muncă mai bine plătite şi mai stabile, fapt care ar duce la independenţa tinerilor faţă de sistemul de asistenţă socială şi le-ar putea consolida un trai mai stabil de viaţă. Tot referitor la cursurile oferite prin programele POSDRU, respondenţii susţin că ar trebui adecvate cât mai bine nevoilor pieţii muncii. Atunci când tinerii vor găsi un loc de muncă, pe baza deprinderilor furnizate de aceste cursuri, putem vorbi de o integrare pe piaţa muncii ca urmare a finanţărilor FSE. „Cursurile sunt făcute pentru a îngroşa dosarele tinerilor cu certificate care nu îi ajută. Noi ne pliem la cursurile care sunt pe piaţă. În afară de facilităţile fiscale ar trebui ca respectivele cursuri să se finalizeze cu angajarea tinerilor că aşa îi poţi forma şi nu fac nimic după aia şi nici nu ştiu nimic. Cursurile care sunt nu au legătură nici cu nevoia angajatorilor nici cu abilităţile tinerilor” (reprezentant fundaţie, Brăila). În ceea ce priveşte măsurile fiscale acordate tinerilor, în România există ionarea cadrul legislativ, iar ANOFM-urile au putea veni cu o soluţie: „subvenţ locurilor de muncă pentru tineri până la vârsta de 35 de ani”. Aceste măsuri sunt binevenite, însă în cele mai multe cazuri angajatorul nu apelează la aceste măsuri, în special din cauza birocraţiei. Neconcordanţa dintre calificările/competenţele avute de tineri şi cele solicitate de către angajatori este principala cauză a ratei şomajului ridicate în rândul tinerilor. Se pune accentul pe o bună armonizare a educaţiei cu cerinţele pieţei muncii, dezvoltarea unor stagii de practică/ucenicie direct la angajatori, facilitarea intership-urilor, precum şi alte metode care să dezvolte competenţele tinerilor. CONCLUZII Pentru o susţinere a participării active a tinerilor la viaţa socioeconomică, culturală şi politică trebuie să se asigure oportunităţi deopotrivă de acces la educaţie, ocupare şi condiţii de viaţă decente. În suportul acestui grup, este important ca acţiunile să pornească de la două dintre domeniile de acţiune a incluziunii sociale la tineri, la educaţie şi ocupare. 27 TINERII – GRUP EXPUS RISCULUI DE EXCLUZIUNE SOCIALĂ 101 Atât la nivelul Uniunii Europene, cât şi la nivelul României, problema şomajului în rândul tinerilor (în special în această categorie care-i include şi pe cei încadraţi într-o formă de învăţământ) este la fel de gravă, fapt ce a determinat apariţia diverselor programe de finanţare adresate tinerilor (aşa cum se poate observa în capitolul dedicat politicilor publice pentru tineri). Acţiunile politice bine targetate şi cuprinzătoare (care să fie mai specifice pe fiecare grup de tineri) sunt extrem de necesare în vederea efectuării de schimbări pozitive în viaţa tinerilor care trăiesc în Uniunea Europeană. În acest sens, România trebuie să treacă de la faza de simulare a diverselor programe europene la faza de implementare a acestora. Un exemplu bun este programul „Garanţii pentru Tineri”, program menţionat chiar şi în strategiile naţionale. De asemenea, tinerii încadraţi într-o formă de învăţământ întâmpină o problemă majoră privind oportunităţile pe piaţa muncii. Aceştia nu se pot dezvolta profesional prin prisma locurilor de muncă oferite pentru ei în perioadele de vacanţă, iar un alt risc vizavi de tipul unor astfel de locuri de muncă se referă la lipsa formelor legale de angajare. Sistemul de învăţământ românesc ar trebui să se implice mai mult în formarea tinerilor pentru piaţa muncii, îndeosebi pentru acele tipuri de locuri de muncă disponibile pe piaţa muncii. Legea Educaţiei Naţionale are câteva omisiuni, care vin să întărească motivaţiile lipsei de experienţă a tinerilor. Prin desfiinţarea şcolilor de arte şi meserii, s-a continuat cu inadecvarea competenţelor dobândite de tineri comparativ cu cele cerute de piaţa muncii. Nesusţinerea unui astfel de sistem de învăţământ practic, facilitează excluziunea tinerilor pe piaţa muncii. Un alt aspect al legislaţiei româneşti, constă în lipsa unui sistem concret de monitorizare şi evaluare a calităţii programelor de studii oferite tinerilor. Pentru tineri, emigrarea reprezintă un „plan de rezervă”, în cazul în care în România nu vor reuşi să-şi îndeplinească propriile ţeluri, în special din punct de vedere economic. Referitor la tinerii care părăsesc sistemul de protecţie socială se impune o mai bună monitorizare a acestora din momentul în care părăsesc sistemul. O astfel de monitorizare ar putea identifica nevoile de consiliere socială sau profesională, pentru o mai bună integrare în societate. Principalul factor de risc pentru tineri este lipsa unui loc de muncă, pe termen lung acest factor ameninţă incluziunea socială a tinerilor. Iar printre factorii cei mai importanţi de vulnerabilitate la excluziune socială a tinerilor pe piaţa muncii, au fost identificaţi următorii: calificarea scăzută, neadecvarea calificării conform pieţii muncii, pasivitatea pe piaţa muncii, o situaţie financiară precară, nivelul scăzut sau lipsa unui sprijin social, un sprijin instituţional insuficient sau inexistent. În scopul prevenirii, în mod eficient, şi remedierii riscul de excludere pentru mulţi tineri, trebuie să fie remediaţi factorii determinanţi care generează inegalităţile sociale. 102 IONELA IONESCU 28 BIBLIOGRAFIE Câmpean, C., Resurse şi nevoi de suport în integrarea socială a copiilor şi tinerilor protejaţi în servicii rezidenţiale de protecţie a copilului, raport de cercetare al Fondului Român de Dezvoltare Socială (FRDS), în cadrul proiectului „ACTIN” – proiect pilot de cercetare şi formare pentru integrarea socială activă a tinerilor din sistemul de protecţie a copilului”, 2010. Comisia Europeană, Europa 2020 – O strategie europeană pentru o creştere inteligentă, ecologică şi favorabilă incluziunii, 2010, disponibil online la http://ec.europa.eu/eu2020/index_en.htm. Constituţia României actualizată şi republicată în Monitorul oficial nr. 767 din 31 octombrie 2003, disponibil online la http://legeaz.net/constitutia-romaniei. EUROSTAT, baze disponibile online la: http://ec.europa.eu/eurostat/data/database. INS, Bazele AMIGO şi TEMPO, disponibile online la http://statistici.insse.ro/. PND 2007–2013, Planul Naţional de Dezvoltare 2007–2013, disponibil online la http://www.fonduri- ue.ro/res/filepicker_users/cd25a597fd- 62/Doc_prog/PND_2007_2013/1_PND_2007_2013(Ro.).pdf. Miroiu, A., Introducere în analiza politicilor publice, Bucureşti, Editura Paideia, 2001. Moisă, F., Incluziunea Socială în România. De la concept la implementarea politicilor publice de incluziune a populaţiei de romi (rezumat teză de doctorat), Cluj Napoca, Universitatea Babeş- Bolyai, 2012. Paolini, G., Youth Social Exclusion and Lessons from Youth Work, Raport produs de către Agenţia Executivă de Educaţie, Audiovizual şi Cultură (Education, Audiovisual and Culture Executive Agency (EACEA)), 2014, disponibil online la http://eacea.ec.europa.eu/youth/tools/documents/ social_exclusion_and_youth_work.pdf. Peltola, M., Youth Work in Finland – Finding Ways for Intercultural Opening, National report for the project “Moving Societies towards Integration?”, 2010, disponibil online la http://www. nuorisotutkimusseura.fi/julkaisuja/youthwork.pdf. Popescu, R., Arpinte, D., Neagu, G., Necesitatea suportului pentru combaterea excluziunii sociale a copilului, în „Revista Calitatea Vieţii”, nr. 3–4, 2005, pp. 333–357. i globalizare, Iaşi, Editura Polirom, 2002. Preda, M., Politica socială românească între sărăcie ş Programul de Guvernare 2013–2016, disponibil online la http://gov.ro/fisiere/pagini_fisiere/13-08-02- 10-48-52program-de-guvernare-2013-20161.pdf. Racoceanu N., Alexandresc, A., Polch, A. B., Studiu privind situaţia tinerilor care părăsesc sistemul de protecţie a copilului, 2005, disponibil online la http://www.humanitysteam.ro/files/tineri.pdf. Raportul „O piaţă incluzivă a muncii în mediul rural”, Raport realizat pe baza studiului naţional privind sărăcia, excluziunea socială şi oportunităţile pieţei forţei de muncă în rândul tinerilor (16–35 ani) din mediul rural, Bucureşti, 2012. Raport de cercetare sociologică privind nevoile de asistenţă socială ale cetăţenilor din Munipiciul Bucureşti (2012), realizat în cadrul proiectului „Servicii sociale eficiente în slujba cetăţeanului bucureştean” finanţat prin Fondul Social European, Programul Operaţional Dezvoltarea Capacităţii Administrative. RPL 2011 (Recensământul Populaţiai şi al Locuinţelor 2011), 2011, Rezultate preliminare disponibile online la http://www.recensamantromania.ro/rezultate-2/. Sandu, D., Stoica, C. A., Umbreş, R., Romanian Youth: concerns, aspirations, attitudes and life style, Research report by the Center for Urban and Regional Sociology – CURS for Friedrich-Ebert- Stiftung Romania (FES), Bucureşti, 2014, disponibil online la http://www.fes.ro/media/2014_ news/Report-FES-Romanian_Youth.pdf. Tănase, I., Suciu, A.M., Iosifescu, A., Tinerii în România: demersuri de incluziune socială. Perspective asupra politicilor de ocupare pentru tineri, Bucureşti: Asociaţia Naţională a Birourilor de Consiliere pentru Cetăţeni – ANBCC, iunie 2011, disponibil online la http://www.stpcentru.ro/ fileadmin/user_upload/dezvoltare_durabila/Raport_Youth_Employment_ANBCC.pdf. 29 TINERII – GRUP EXPUS RISCULUI DE EXCLUZIUNE SOCIALĂ 103 Voicu, B., Sociolog pe piaţa muncii. Traiectoriile absolvenţilor de sociologie de după 1990, 2011, disponibil online la http://sociolog-pe-piata-muncii.ro/pdf/Raport-de-cercetare-Absolventii-de- sociologie-si-piata-muncii.pdf. Vlăsceanu, L., Hâncean, G.-H., Voicu, B., Tufiş, C., Distribuţii statistice, interpretări şi opţiuni privind Starea Calităţii în Învăţământul Superior. Barometrul calităţii – 2009, Raportul – 2009 este prezentat pe site-ul www.aracis.ro, în secţiunea destinată prezentării rezultate-lor proiectului, 2009. WVR (World Vision Romania), Raport proiect „Ferma demonstrativă Agrovision şi Centrul de pregătire şi consultanţă agricolă”, 2013, disponibil online la http://www.worldvision.ro/_ downloads/allgemein/Raport_Crit_Bolthouse_ro.pdf. *** Hotărârea nr. 1.438 din 2 septembrie 2004 pentru aprobarea regulamentelor-cadru de organizare şi funcţionare a serviciilor de prevenire a separării copilului de familia sa, precum şi a celor de protecţie specială a copilului lipsit temporar sau definitiv de ocrotirea părinţilor săi. *** Legea 292/2011 a asistenţei sociale, Articolul 6, alineatul cc, disponibilă online la http://www.legestart.ro/Legea-292-2011-a-asistentei-sociale-(NTk3Mjk4).htm. *** Legea educaţiei naţionale. Legea nr. 1/2011. Publicată în Monitorul Oficial, Partea I nr. 18 din 10 ianuarie 2011, disponibil online la http://www.dreptonline.ro/legislatie/legea_educatiei_nationale_ lege_1_2011.php. *** Legea Tinerilor, Lege nr. 350 din 21/07/2006, Publicat în Monitorul Oficial, Partea I nr. 648 din 27/07/2006, disponibil online la http://www.dtsj.braila.net/LEGISLATIE/Legea%20Tinerilor_ 350_21_07_2006.pdf. *** Legea nr. 705/2001 privind sistemul naţional de asistenţă socială. *** Strategia Naţionale în domeniul politicii de tineret 2014–2020. *** Strategia Învăţământului Superior Românesc pe perioada 2002–2010. *** Strategia Naţională în domeniul protecţiei şi promovării drepturilor copilului 2008–2013. *** Strategia naţională privind incluziunea socială şi reducerea sărăciei (2014–2020). Surse online: http://eufinantare.info/docs/VO.POCU.2014-2020.pdf http://www.via- consiliere.ro/uploads/File/pdf/Studiu%20de%20perspectiva%20privind%20necesarul%20de% 20forta%20de%20munca%20calificata.pdf http://www.youthpolicy.org/wp-content/uploads/library/2013_Romania_Plan_Employment_Rom.pdf http://ec.europa.eu/social/main.jsp?catId=950&langId=ro http://ec.europa.eu/social/main.jsp?catId=1006&langId=ro http://www.worldvision.ro/Presa/2014/ferma-agrovision-model-pentru-invatamantul-agricol-si- oportunitatile-ue-a319.html http://www.eu-rural.ro/despre-proiect/activitati.html http://www.experimentation.jeunes.gouv.fr/IMG/pdf/AP1_085_Rapport_Final_Eval.pdf http://www.mllweb.info/Rapport%20_D'activit%C3%A9s_2011.pdf http://www.suport- provocatie.ro/rapoarte/5_Raport_INTERVIU_ANGAJATORI_A.4.3%20Cercetare%20privind %20identificarea%20tendintelor%20pietei%20muncii.pdf http://www.mediafax.ro/social/studiu-tinerii-institutionalizati-sunt-vulnerabili-slab-pregatiti-pentru- piata-muncii-si-neincrezatori-13473237 http://ec.europa.eu/education/opportunities/index_en.htm http://ec.europa.eu/programmes/erasmus-plus/documents/erasmus-plus-in-detail_en.pdf http://europa.eu/rapid/press-release_IP-09-644_ro.htm http://www.youth-guarantee.eu/ http://www.mediafax.ro/social/studiu-personalul-din-sistemul-de-protectia-copilului-relativ-tanar-toti- angajatii-au-calificativul-bine-sau-foarte-bine-11518111 104 IONELA IONESCU 30 his article focuses on presenting/ analyzing the factors that hampers the social inclusion of youth people, as well as the Tsupport, measures and interventions offered to this vulnerable group. Social inclusion of young people refers to a process that seeks to provide the necessary support in achieving the potential of every person, regardless of their experience or the circumstances in which they carry out their life. To support the active participation of young people in socio-economic, cultural and political life, it must be ensured both the opportunities for access to education, employment and to decent living conditions. We focused on two areas of action from the youth social inclusion, education and employment, but also to present the state of post-institutionalized youth. Both at EU level and Romania, the problem of youth unemployment (especially in this category are included those who are engaged in some form of education) is so severe, that has triggered various financing programs for young people. The main risk factor for young people is the lack of a job, on long-term this factor threatens the social inclusion of youth. Among the most important factors of vulnerability to social exclusion of young people on the labor market there were identified the following: the low qualification, inadequacy of the qualification according to the labor market, the passivity of labor market, a precarious financial situation, the low level or lack of social support, an insufficient or no institutional support. In order to prevent, effectively, and to reduce the risk of exclusion for young people, must rectify determinants that generate social inequalities. Keywords: youth people, social inclusion, employment, education, post- institutionalization specific problems. Primit: 05.09.2016 Acceptat: 09.01.2017 